CELEX: 32014D0926
Language: lv
Date: 2014-12-17 00:00:00
Title: 2014/926/ES: Komisijas Īstenošanas lēmums ( 2014. gada 17. decembris ), ar ko nosaka, ka tā atvieglotā muitas nodokļa pagaidu atcelšana, kurš noteikts saskaņā ar stabilizācijas mehānismu banāniem Tirdzniecības nolīgumā starp Eiropas Savienību un tās dalībvalstīm, no vienas puses, un Kolumbiju un Peru, no otras puses, attiecībā uz Peru izcelsmes banānu importu 2014. gadā nav atbilstīga

18.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 363/181
            
         KOMISIJAS ĪSTENOŠANAS LĒMUMS
   (2014. gada 17. decembris),
   ar ko nosaka, ka tā atvieglotā muitas nodokļa pagaidu atcelšana, kurš noteikts saskaņā ar stabilizācijas mehānismu banāniem Tirdzniecības nolīgumā starp Eiropas Savienību un tās dalībvalstīm, no vienas puses, un Kolumbiju un Peru, no otras puses, attiecībā uz Peru izcelsmes banānu importu 2014. gadā nav atbilstīga
   
      (2014/926/ES)
   
   EIROPAS KOMISIJA,
   ņemot vērā Līgumu par Eiropas Savienību un Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 15. janvāra Regulu (ES) Nr. 19/2013, ar ko īsteno divpusējo aizsargpasākumu klauzulu un stabilizācijas mehānismu banāniem Tirdzniecības nolīgumā starp Eiropas Savienību un tās dalībvalstīm, no vienas puses, un Kolumbiju un Peru, no otras puses (1), un jo īpaši tās 15. pantu,
   tā kā:
   
               (1)
            
            
               Stabilizācijas mehānisms banāniem tika ieviests ar Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju un Peru, no otras puses, ko puses provizoriski piemēro attiecībā uz Kolumbiju un Peru attiecīgi no 2013. gada 1. augusta un no 2013. gada 1. marta.
            
         
               (2)
            
            
               Saskaņā ar šo mehānismu un ievērojot Regulas (ES) Nr. 19/2013 15. panta 2. punktu, kad attiecībā uz svaigu banānu (Eiropas Savienības Kombinētās nomenklatūras pozīcija 0803 90 10) importu no Kolumbijas vai Peru pārsniegts importa apjoma robežlīmenis, Komisija pieņem īstenošanas aktu, ar kuru tā var noteikt atvieglotā muitas nodokļa pagaidu atcelšanu Kolumbijas vai Peru izcelsmes banānu importam vai noteikt, ka šāda pagaidu atcelšana nav atbilstīga.
            
         
               (3)
            
            
               Komisijas lēmums tiek pieņemts saskaņā ar Regulas (ES) Nr. 182/2011 8. pantu saistībā ar tās 4. pantu.
            
         
               (4)
            
            
               2014. gada novembrī atklājās, ka Peru izcelsmes svaigu banānu imports Savienībā ir pārsniedzis iepriekšminētajā Tirdzniecības nolīgumā noteikto slieksni.
            
         
               (5)
            
            
               Šajā sakarā saskaņā ar Regulas (ES) Nr. 19/2013 15. panta 3. punktu Komisija izvērtēja attiecīgā importa ietekmi uz situāciju Eiropas Savienības banānu tirgū, cita starpā ņemot vērā šādus faktorus: attiecīgā importa ietekme uz cenu līmeni Savienībā, situācija importa jomā no citiem avotiem, Savienības tirgus vispārējā stabilitāte.
            
         
               (6)
            
            
               No 2014. gada janvāra līdz 2014. gada septembrim Peru izcelsmes svaigu banānu imports bija tikai 1,9 % no kopējā svaigu banānu importa Savienībā (pamatojoties uz Eurostat datiem).
            
         
               (7)
            
            
               Svaigu banānu imports no citām tradicionālajām importētājām valstīm, proti, Kolumbijas, Kostarikas un Panamas, lielā mērā saglabājās zem sliekšņa, kas tām noteikts salīdzināmos stabilizācijas mehānismos, un pēdējo triju gadu laikā tām raksturīgas tādas pašas tendences un vienības vērtības.
            
         
               (8)
            
            
               Salīdzinot ar banānu cenu vidējiem rādītājiem iepriekšējos mēnešos, 2014. gada oktobrī Savienības tirgū nav novērotas banānu vidējās vairumtirdzniecības cenas (0,98 EUR/kg) būtiskas izmaiņas.
            
         
               (9)
            
            
               Turklāt nav pazīmju, ka svaigu banānu imports no Peru, kas pārsniedz noteikto importa apjoma gada robežlīmeni, destabilizējis Savienības tirgu vai ka tas būtiski ietekmējis Savienības ražotāju stāvokli.
            
         
               (10)
            
            
               Visbeidzot, nepastāv nopietnas pasliktināšanās draudi vai nopietna pasliktināšanās Savienības attālāko reģionu ražotājiem.
            
         
               (11)
            
            
               Pamatojoties uz iepriekš minēto izvērtējumu, Komisija ir secinājusi, ka atvieglotā muitas nodokļa pagaidu atcelšana attiecībā uz Peru izcelsmes banānu importu nebūtu atbilstīga. Komisija turpinās cieši uzraudzīt banānu importu no Peru,
            
         IR PIEŅĒMUSI ŠO LĒMUMU.
   1. pants
   Atvieglotā muitas nodokļa pagaidu atcelšana attiecībā uz tādu svaigu banānu importu no Peru, kuri klasificēti Eiropas Savienības Kombinētās nomenklatūras pozīcijā 0803 90 10, 2014. gadā nav atbilstīga.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2014. gada 17. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 17, 19.1.2013., 1. lpp.